I bør altid tjekke op på de regler, der er i de lande, I kører igennem, og I skal være sikre på, at I har alle de nødvendige dokumenter med. I skal altid have pas, kørekort og bilens registreringsattest (1 del hvis den er fra efter 2005). I bør også medbringe det blå sygesikringsbevis, rejseforsikring, det røde SOS kort og et DK-skilt, hvis I ikke har en EU-nummerplade. Undersøg også hvor I skal betale vejafgift, og i hvilke lande der er miljøzoner.